Of Monsters and Men

Of Monsters and Men on Islandi indie-folkrokki viljelev ansambel, mis asutati 2010. aastal Garðabæris. 

Ansambli Islandi loodusele viitav muusika on saavutanud rahvusvahelise tuntuse, mille tulemusel on nad olnud nomineeritud mitmele auhinnale.Lymangrover, J. (2022). Of Monsters and Men Biography. https://www.allmusic.com/artist/of-monsters-and-men-mn0002849374/biography

Nende debüütalbum "My Head Is an Animal" sai üle maailma populaarseks. Selle albumi singel "Little talks" jõudis Islandi, Iirimaa ja Austraalia muusikaedetabelites esikohale. Hiljem levis see ka Ameerikasse, kus lugu jõudis mitmes edetabelis esikümnesse.

Oma lugudes proovivad nad edastada sõnumeid ja kajastada situatsioone, millega inimesed iga päev kokku võivad puutuda. Laulusõnadele pööravad nad suurt tähelepanu.Kaplan, I. (2012). Discovery: Of Monsters and Men. https://www.interviewmagazine.com/music/discovery-of-monsters-and-men

Aastatel 2015–2018 ei olnud ansamblist kuigi palju kuulda, kuid sotsiaalmeedia kaudu said fännid teada, et bändi liikmed siiski tegutsevad.Williams, A. (2019). Where are they now: Of Monsters and Men. https://wers.org/where-are-they-now-omam/

Muusikud on tegelnud ka näitlemisega. Kui nende muusikat taheti kasutada "Troonide mängu" filmis, siis olid nad väga elevil ning võtsid pakkumise vastu. Lisaks tegid nad taustanäitlejatena kaasa sama filmi massistseenides.

 Ajalugu 
Bänd sai alguse 2010. aastal, kui bändi esilaulja Nanna Bryndís Hilmarsdóttir sai idee lisada oma sooloprojektile kitarr, mida mängis tema koolikaaslane Brynjar Leifsson. Ajapikku jõudsid ansamblisse ka Arnar Rósenkranz Hilmarsson ja Ragnar Þórhallsson. Neljakesi esineti ühel kohalikul muusikafestivalil kvartetina. Hiljem lisandusid Kristján Páll Kristjánsson ja Árni Guðjónsson ning bändi koosseis sai lõplikuks, ning bändi nimeks pandi Of Monsters and Men.

Nad jätkasid turneedel käimist ja andsid kontserte. Lisaks töötati uute lugude kallal ning prooviti uusi ideid välja mõelda. 2010. aastal kutsuti neid esinema Islandil toimuvale muusikafestivalile Island Airwaves, kus Seattle’is asuv raadiojaam KEXP salvestas bändi loo "Little Talks".KEXP (Director). (2010). Of Monsters ans Men—Little Talks;KEXP. https://www.youtube.com/watch?v=8Dw8qdmT_aY

2012. aastal jäi bändi koosseisu viis liiget, sest Árni Guðjónsson otsustas edasi õppima minna.Discogs. (2021). Árni Guðjónsson. https://www.discogs.com/artist/2694237-%C3%81rni-Gu%C3%B0j%C3%B3nsson Nad on filminud muusikavideoid ning teiste abiga kokku pannud videoid enda laulusõnadele. Peale selle on nad ka esinenud festivalidel Euroopas, Ameerikas ja Austraalias.

2015. ja 2019. aastal ilmus neil veel kaks albumit, mille edu oli peaaegu sama suur kui nende debüütalbumi oma. Albumitega suundusid nad nii inimesi ümbritsevasse keskkonda kui ka vaatasid inimeste sisemaailma. Viimase albumiga katsetasid nad aga uut stiili ning tõid sisse elektroonilise muusika.

 Koosseis 
 Nanna Bryndís Hilmarsdóttir (vokaal, kitarr)
 Brynjar Leifsson (kitarr)
 Ragnar Þórhallsson (vokaal, kitarr)
 Kristján Páll Kristjánsson (bass)
 Arnar Rósenkranz Hilmarsson (vokaal, trummid)

 Endised liikmed 
 Árni Guðjónsson (vokaal, akordion, klaver)

 Albumid 
 "My Head Is an Animal" (2012) 
Debüütalbum "My Head Is an Animal" ilmus 20. septembril 2011, ajal, kui bänd oli sõlminud lepingu Record Recordsi plaadifirmaga. Hiljem, kui nende lugu "Little Talks" vallutas maailma, sõlmis viieliikmeline koosseis lepingu Universal Music Groupiga ning sama album anti välja rahvusvaheliselt nende plaadifirma kaudu 3. aprillil 2012.

Albumis tõuseb esile bändi indie-folkrokile kalduv muusikaline stiil ning ka lootusandvat ja positiivset meeleolu edasiandev rütmika. "My Head Is an Animal“ oli bändi liikmetele väga oluline ja edasiviiv album. 

Albumi lood: "Dirty Paws", "King And Lionheart", "Numb Bears", "Sloom", "Little Talks", "From Finner", "Six Weeks", "Love Love Love", "Your Bones", "Lakehouse", "Yellow Lights", "Sinking Man".

 "Beneath The Skin" (2015) 
Kui varem sai näha, kuidas bändi lood rääkisid pigem loodusest ja seiklushimust, siis nende teise albumiga suunduvad nad hoopis sissepoole. Nad panevad rõhku just suure pildile, mitte üksikutele detailidele. Oluline on just see tunne, mis pärast lugude kuulamist õhku jääb. Oluline on tunnetada seda visiooni, mis oli seda koosseisul albumit kirjutades. 

Albumi lood: "Crystals", "Human", "Hunger", "Wolves Without Teeth","Empire", "Slow life","Organs","Black Water", "Thousand eyes", "I Of The Storm", "We Sink"; lisalood: "Backyard", "Winter Sound", "Black Water (Chris Taylor Of Grizzly Bear Remix)", "I Of The Storm (Alex Somers Remix)".

2015. aastal toimus bändil Põhja-Ameerikas turnee, mis kestis ligikaudu kolm kuud. Samal ajal võis nende muusikat leida mitmes sarjas ja filmis. Tuntumad neist on "Jessica Jones" ja "Troonide mäng", kus võis kuulda lugu "Thousand Eyes". Samuti oli tähelepanuväärne saavutus olla 2016. aastal Coachella festivali esinejad.Wood, K. (2016). Of Monsters And Men Is Taking Over The Main Stage At Coachella 2016. https://www.elitedaily.com/music/of-monsters-and-men-coachella/1466704

2017. aasta oktoober sai märgiliseks saavutusega, et muusikaplatvormil Spotify oli selleks ajaks kuulatud nende lugusid miljard korda; ja nad olid Islandil esimesed, kes sellise saavutusega hakkama said.Þórsson, E. (2017). Of Monsters And Men First Icelandic Band With 1 Billion Spotify Plays. https://grapevine.is/news/2017/10/05/of-monsters-and-men-first-icelandic-band-with-1-billion-spotify-plays/

 "Fever Dream" (2019) 
Mõni aasta hiljem ilmus bändi kolmas album "Fever Dream". Sellega astuti suur samm edasi, kasutati rohkem elektroonilist muusikat, astudes enda senisest folgilikust loomingust eemale. "Fever Dreami" albumiga kasutas Of Monsters and Men juhust astuda uuele ja värvikale teele, samal ajal alles hoides nendele iseloomulikku meeleolu ja tunnuseid. 

Albumi lood: "Alligator", "Ahay", "Róróró", "Waiting For The Snow", "Vulture, Vulture", "Wild Roses", "Stuck In Gravity","Sleepwalker", "Wars", "Under a Dome", "Soothsayer".

 Viited 

Kategooria:Islandi ansamblid